b'\n_START_ARTICLE_\nMatti Honka\n_START_PARAGRAPH_\nMatti Honka (28. joulukuuta 1713 Kokkola \xe2\x80\x93 18. toukokuuta 1777 Kokkola) oli suomalainen kirkonrakentaja._NEWLINE_Kokkolan Vitsarin kyl\xc3\xa4st\xc3\xa4 kotoisin oleva Honka tunnetaan my\xc3\xb6s ruotsinkielisell\xc3\xa4 nimell\xc3\xa4\xc3\xa4n Matts Johansson Lillhonga. H\xc3\xa4nen vanhempansa olivat talollinen Johan Lillhonga ja Brita Antintyt\xc3\xa4r._NEWLINE_Useimmat Hongan Pohjanmaalle rakentamista puukirkoista olivat ruotsalaisiin esikuviin perustuvia kulmistaan viistettyj\xc3\xa4 ristikirkkoja. Hongan rakentamien kirkkojen tyylipiirteit\xc3\xa4 ovat lis\xc3\xa4ksi jyrkk\xc3\xa4harjainen katto ja niistokulmaisuus, joko 12- tai jopa 20-nurkkaisuus. Niiss\xc3\xa4 oli my\xc3\xb6s usein matalahko kaksijakoinen torni. Osan kirkoista Honka suunnitteli ja rakensi veljens\xc3\xa4 Juhanin kanssa._NEWLINE_Hongan puoliso oli Magdalena Riippa (eli viel\xc3\xa4 1785).'